السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى. اما بعد كنا مرة قاعدين يا جماعة مجموعة من الاخوة مع بعض كده فواحد مننا بيقول انا اعرف واحد غني بيطلع كل يوم تسعين الف جنيه لله
تسعين الف جنيه بيدعم بهم الناس كده. فانا فاكر الانبهار اللي حصل بين الناس اللي قاعدة واحد قال هو فين الراجل ده ؟ ده انا نفسي اتجوز. وواحد قال ده انا عندي مشكلة. وواحد
دال انا نفسي اتعرف عليه. عارفين يا جماعة الواحد فكر في ايه ؟ قلت سبحان الله. الراجل دا بيطلع تسعين الف جنيه كل يوم لناس ما يعرفهاش. ما بيحبهاش. ما فيش
علاقة عاطفية بينها وبينهم. امال الراجل ده بيدي ايه لولاده؟ اومال الراجل ده بيدي ايه لحبايبه؟ ازا كان ده كرمه على اللي ما يعرفوش وما ما يحبوش. امال كرمه على احبابه سيجعل لهم الرحمن ودا. سيجعل لهم الرحمن ودا يا جماعة. هو دا المعنى
احنا هنعيش معه في هزه الحلقة بازن الله سبحانه وتعالى. الحاجة اللي انا عايز ناخد بالنا منها الاول ان مش سيجعل لهم الله ودا. الرحمن دا اللي غرق الناس رحمات مسلم وكافر طائع وعاصي. صغير وكبير. اللي رحمته غرقت الدنيا كلها. امال هيعمل ايه لحبايبه ؟ امال ربنا هيعمل
الحبيب لما هيدي لحبايبه بقى هيدي ايه؟ اللي ادى بيل جيتس وادا لكل اللي ادى لكل للكفار مليارات. اللي ادى للدنيا للمسلم والكافر مليارات. امال هيدي لحبايبه ايه؟ سيجعل لهم الرحمن ودا. لما ام هندية بتحب اولادها اتولد لها طفلين عمي
اتبرعت بالقرنية بتاعة عينيها الاتنين تعيش عميا وهم يشوفوا يتزرع لهم قرنية. ازا كان ده المخلوق لما يحب. اومال الخالق لما بيحب يعمل ايه تعالوا نعيش في جنة قول الله سيجعل لهم الرحمن ودا
سيجعل لهم الرحمن ودا. حلقة النهاردة يا جماعة كلها حوالين كلمة واحدة بس. ود انا مش هاتكلم النهاردة مازا لو احبك الله؟ ماذا لو احبك الله؟ انا هاتكلم بس عن معنى كلمة ود. عطاء واحد من عطاءات حب الله سبحانه وتعالى. يعني ايه
واحد حبا في قلوب الناس لك. تعالوا يا جماعة ننبهر بمازا لو احبنا الله. ربنا لما بيحب بيعمل ايه لحبيبه في كلمة خد بس واحد حب في قلوب الناس لك. شوفوا في الاثر المنسوب الى الله سبحانه وتعالى. ما اقبل علي عبد بقلبي اقبل
علي زي بالزبط كده لما انت ماشي تلاقي ميت واحد واقفين تسيبهم كلهم وتجري على واحد بس بعينه. تجري عليه هو تسيب الدنيا كلها وتجري عليه. ما اقبل علي عبد بقلبه بقلبي جاء مقبلا بقلبه على الله. الا اقبلت عليه بقلوب الناس اجمعين
قلوب الناس اجمعين. الحاكم لما بينزل الانتخابات بياخد خمسين في المية وستين في المية. ده لو نزل الانتخابات ياخد مية في المية. الناس كلها بتحبه. الناس كلها بتحبه من قلبها بلا اسباب. الا طب ربنا ادى له قلوب الناس ليه؟ ادى له قلوب الناس لانه ادى لربنا قلبه اللي لا يملك غيره. فربنا ادى له قلب البشرية
كلها لانه صفر ربنا قلب واحد قلبه هو. فربنا صفى له قلوب الناس كلها. ياه يا جماعة! طب ده ربنا بيدي له حب الناس في الارض! طب شوفوا بقى في السما بقى الحديس عن النبي عليه الصلاة والسلام. ان الله اذا احب عبدا نادى في السماء السماوية مفتوحة قدام الوقت
بصوا يا جماعة المنزر يخلع القلب. لو انت سمعت ربنا بينادي في السما انه بيحبك. قلبك هيتخلع. هتموت انت ساعتها. نادى في السماء ولله المسل الاعلى الاب لما بيحب ابنه ونفسه الناس كلها تحب ابنه. شاب بيحب لما بيحب عايز يقول للدنيا كلها انا باحب يا ناس. ان الله
واذا احب عبدا نادى في السماء اني احب فلان. فلان ده اتشهر في السما كلها. فيحبه اهل السماء. ثم وضع له القبول في الارض. يعني لو اشتغلت في الدعوة او اشتغلت في الدعوة بعدها ربنا يكتب لدعوتك قبول رهيب. سيجعل لهم الرحمن ودا. حب من
غير اسباب تمشي في الشرق تلاقي الناس بتحبك تمشي في الغرب تلاقي الناس بتحبك. تبقى كانك بتستحمى في نهر من الحب. لانك سلمت لربنا قلبك. لانك حبيت ربنا ربنا يديك ود مع زوجتك ود مع ولادك ود مع اصحابك. عرفتم الود غاب من البيوت ليه؟ لان الود غاب ما بينا وما بين ربنا يا جماعة
ده اول عطاء. حب من قلوب الناس لك. العطاء التاني الانس في الحياة. العطاء التاني ده مهول يا جماعة. يعني ايه انس في الحياة؟ الحياة مخيفة. الحياة مليانة كان في ناس كتير جدا بتخاف من السفر تخاف انها تسافر لوحدها. تخاف انها تسكن في بلد غريبة لوحدها. تخاف من الوحدة. في واحد كان مسافر يحج مع الناس
اول ما نزل السعودية صرخ عايز ايه ؟ انا مش هاعرف انام. رجعوني بيتي، رجعوني بلدي، ما اعرفش انام غير على مخدتي. بالعافية وبالاقناع عما اقنعوه هو ممكن ينام في الغربة. سيدنا زكريا بيقول ولم اكن بدعائك ربي شقيا. يعني الدنيا دي غابة. لولا اتصالي بك يا رب انا كنت شقيت في الدنيا
في وسط الغربة والوحشة دي ربنا يديك انس به. ونس بربنا سبحانه وتعالى. ابن تيمية ابن تيمية كان بيقول مازا يفعل اعدائي بي. ان خلوة سجن خلوة. يا ابن تيمية ده السجن ده عقوبة مش خلوة. يا ابن تيمية ده لما بيحبوا ينكلوا بمسجون بيقولوا له هنحبسك حبس انفرادي. الحبس
انفرادي كان اعزم فترة في حياة ابن تيمية. لدرجة بعد سنوات من الحبس قال لو اعطيتهم ملء هذه القلعة ذهبا مكافأة على ما فعلوه لي ما كافئتهم عليه. على السجن لانه خلوة مع الله. هيديك انس في الحياة. تتحرك في الحياة وانت حاسس ان معية ربنا
مخلياك مطمن في كل مكان في الحياة. رقم تلاتة فرحة في الحياة. فرحة ربنا اللي اللي ربنا بيحبه بيوده بيخلي حياته فرحة وموته فرحة وقبره فرحة ويوم القيامة فرحة بيخلي قلبه فرحان في الدنيا ليه ؟ لان الناس كلها فرحانة بايه ؟ دي فرحانة بطقم جديد وده
فرحان بعلاقة جديدة مع بنت وده فرحان بقناة كليبات جديدة وده فرحان بماستر ودي فرحانة بدكتوراة وده فرحان ببورد امريكي ودي فرحانة بزمالة بريطانية وده فرح فرحان بصفقة جديدة ودي فرحانة انه يتقدم لها عريس وده فرحان بربنا. وده كل فرحته بالله لوحده. ربنا هو فرحته في الحياة
ربنا يفرحه احد اخواني يعني كان عنده عقم وقعد سنين لما رزق ولد بعد عمرة ودعاء بيقول انا ما كنتش فرحان ومراتي بتبشرني بولد انا كنت فرحان بربنا. انا كنت فرحان ان لي رب بيسمع دعائي. اربعة سيجعل لهم الرحمن ودا يا جماعة. علاقة خاصة بينه وبين
يعني ايه علاقة خاصة قبل ما نقول يعني ايه علاقة خاصة؟ عارف يعني لو واحد معه رقم المحافز بيتصل به مباشرة. واحد معه رقم رئيس الجمهورية بيتصل به مباشرة. يبقى ده ايه؟ تخيل ان واحد بينه وبين ربنا
اتصال مباشر. بينه وبين ربنا علاقة خاصة. تخيلوا يا جماعة اتيته هرول. عارفة لما ربنا يقول عليك انت اتيتها اهرول يا قلبك الحجر يا قلبك الحجر يا قلوبنا الحجر يا جماعة. يعني ربنا يهرول عشان واحد لانه بيحبه. حمدني عبدي. لما العبد يقول الحمد لله
لله رب العالمين. ربنا يقول حمدني عبدي. هو لو واحد خادم وقال لي شكرا اقوم لامم عيلتي واصحابي واقول لهم شوفوا ده بيقول لي شكرا انت لما بتقولي الحمد لله ربنا يجمع الملأ الاعلى. ويقول لهم شوفوا امتي بتقول لي الحمد لله. شوفوا عبدي بيقول لي الحمد لله. يا قلوبنا الحجر. اللي ما بتدوبش
من هزه المعاني الجبارة. ذلك بيني وبين عبدي. مش دي الكلمة اللي ربنا بيقولها لما بتقرا الفاتحة من قلبك بخشوع. لما اقول لك ده سر بيني وبينك هو ممكن علاقة بين واحد وبين ربنا توصل لدرجة بيني وبين عبدي توصل ان يبقى فيه اسرار للمحبين بينه وبين ربنا لا
طلع عليها احد غيرهم فبي يسمع وبي يبصر. لما الاب يحب ابنه اوي ينصحه في كل حاجة عشان ما يغلطش في الدنيا ابدا. لما ربنا يحب عبد يتولاه في كل حاجة عشان ما يغلطش في الدنيا. رقم خمسة يبقى قلنا لحد دلوقتي كلمة ود. قلنا يا جماعة من افاق كلمة ود حب في قلوب الناس
الدنيا كلها تحبك. تستحمى في نهر من الحب. تصحى عليه وتبات عليه جوة بيتك وبرة بيتك. رقم اتنين انس في الحياة وسط الوحشة والغربة والخوف والمخاوف والسفر والوحدة. رقم تلاتة فرحة. فرحة تملى حياتك وتملى قلبك. راك في كل مراحل حياتك
رقم يبقى قلبك مليان فرح بربنا. قلبك فرحان. رقم اربعة علاقة خاصة بينك وبين ربنا. صلة خاصة بينك وبين الله رقم خمسة مودة في الحياة. يعني ايه مودة؟ عطاءات الله الودود بقى ؟ يعني ايه مودة في الحياة؟ الود هو العطاء بحب يا جماعة. اللي ربنا هيوده هيديه
ادي له عطاءات في الدين والدنيا والاخرة. في الدنيا من الكلمات اللي بتبهر الواحد لو اقسم على الله لابره. هو ممكن واحد لو اقسم على الله بقى بره زي الراجل المشلول اللي راح الكعبة وقعد على الكرسي في الكعبة وقال والله يا رب ما انا خارج الا على رجلي. والله يا رب ما انا خارج الا على
بيقسم على الله. نام وهو قاعد يدعي من كتر الاجهاد في الدعاء والعبادة. سمع صوت بيقول له قم قم امش قم امشي مشي قام لقى نفسه بيمشي لو اقسم على الله لابره هيوده هيوده في الدين. لما ربنا حب مريم قال لها ان الله اصطفاك. لما ربنا حب
موسى قال له انا اخترتك. لما ربنا حب الصحابة قال له قال لهم هو اشتباكم. يعني الاشتباه والاصطفاء والاختيار. اعظم عطاءات الله للعباد بعطاءات جبارة من الله للعباد. الاجتباء والاصطفاء والاختيار تبع سيجعل لهم الرحمن ودا. ومش بس في الدنيا وفي الدين وفي الاخرة يا جماعة
وفي الاخرة اخذين ما اتاهم ربهم. يعني ايه؟ تخيلوا جماعة اهل الجنة كلهم اتجمعوا اهل الجنة. وربنا يسلم لواحد حاجة خاصة قدام اهل الجنة كلهم. زي حفلة تكريم قدام اهل الجنة. اخذين ما اتاهم ربهم. كأن ربنا بيقول للناس كلهم دول
كان لهم موقع خاص عندي عن البشرية كلها. الخصوصية عند الله بس لما ربنا يعلنها قدام الدنيا كلها. ان دول اقرب ناس لي في الجنة عارفين يا جماعة لما موسى بيقول يا رب ما اعلى اهل الجنة منزلة؟ قال له يا موسى اولئك الذين اردت ده دول حبايبي
غرست كرامتهم بيدي بايدك يا رب بايدك تبني لنا قصور بايدك تبني لنا نعيم يا رب. لما فيه سجادة تتباع بخمسميت جنيه. تلاقي سجادة تانية زيها بس بعشر تلاف ليه ؟ يقول لك ده هاند
ده بايد بس ايد صنايعي. يا جماعة ولله المسل الاعلى ايد ربنا. غرزت كرامتهم بيدي. ايه النعيم العزيم ده! الحاجة السادسة الود في الاخرة الحديس اللي بيزلزل قلوبنا يا جماعة. ولا يلقي الله حبيبه في النار. ولا يلقي الله حبا
في النار. الكلمة اللي تزلزل في الحديس كلمة حبيبه. حبيبة ربنا بيقول على واحد يوم القيامة ده حبيبي. ده النار مش هتمسه ولا الله حبيبه في النار. يا الراجل اللي بيطلع تسعين الف جنيه في اليوم للغريب. هيطلع ايه لحبايبه؟ ربنا اللي ملى خزاين المليارديرات
وادى للملوك العروش ربنا يديك انت ايه لو حبك. لما ربنا بيحب بيدي ايه لحبيبه. كلمة ود درس النهاردة كله حوالين كلمة ود. حوالين فين العطاءات المتفجرة من هذه الكلمة العظيمة كلمة الود. في النهاية يا جماعة الطريق الى ود الله. طب انا عايز ده يا رب انا عايز انس في الحياة
يا رب انا مش عايز اعيش في وحشة في الحياة المتوحشة دي. الغابة دي انا عايز فرحة. فرح قلبي بك يا رب. انا عايز علاقة خاصة بيني وبينك يا رب. انا
انا عايز الناس تحبني. قلوب الناس تحبني. انا عايز يا رب انا عايز عطاءات منهمرة وحبل ود مستمر. في ديني ودنيتي واخرتي يا رب انا عايز ابقى من اللي لو اقسموا على الله لابرهم. انا عايزك تقول علي حبيبي لن القيك يا حبيبي في النار. انا عايز ده يا رب انا عايز الود اعمل ايه
مفاجأة يا جماعة كان متوقع ان اسم الله الودود يجي في القرآن مع الصوامين القوامين. ييجي في القرآن مع اللي موتوا نفسهم عشان ربنا. جه مرتين في القرآن. المرة الاولانية
واستغفروا ربكم ثم توبوا اليه. ان ربي رحيم ودود. مع قوم شعيب المجرمين. والمرة التانية وهو الغفور الودود مع اللي عزبوا المؤمنين وحرقوهم في صورة البروج. ازاي يا رب! الله اكبر
المرتين اللي جه فيهم الودود جم مع الاستغفار استغفروا ربكم فهود وهو الغفور الودود في آآ في البروز. المرتين جم مع مزنبين. المرتين جم كأن ربنا فاتح لنا فاتح للمذنبين اللي زينا اعظم علاقة في الوجود. اعظم علاقة في الوجود ربنا فاتح لك بابها
ربنا فاتح لك بابها اوعوا تضيعوا الفرصة دي يا جماعة. يعني علاقة الود دي عطاءات النهاردة اللي اتكلمنا عنها دي يا جماعة. العطاءات المنهمرة من ود الله. دي مش للصوامين القوامين بس. ده لكل تائب. لكل واحد مهما كان عمل قبل كده بس رجع لربنا رجوع صح. عشان حب ربنا هتعملي ايه
انا اعرف حد معين كان بيحب بنت راح لاهلها يتقدم لها يتقدم عشان يجوزوه رفضوا. فضل مصمم لحد ما طلعوا مسدس. فضل مصمم ابوه بالنار. ضربوه بالنار جت في كليته وهو متبت. عند بيتهم نقلوه المستشفى اتشالوا كلى فيها. لما لقوا ان هو شال كلى ومصمم عليها جوزوها
ده عشان واحد بيحب واحدة. مرة كنت رايح ادي درس. فالقاعة داخل لقيتها ميتم. فبقول لهم يا جماعة مش فيه درس هنا. قالوا بنت عندها سبعتاشر سنة بتحب شاب ابوها ما رضاش يجوزه لها انتحرت ودي الجنازة بتاعتها. يعني في ناس عشان بتحب انتحرت وواحد طار له كلى ومصمم على حبيبته
طب عشان حب ربنا يا جماعة عشان حب ربنا مستعدين نضحي قد ايه ؟ مستعدين نقدم لربنا ايه عشان ربنا يحبنا. عشان ربنا يقبل علاقة الود عشان ربنا يقول علينا ان الذين امنوا وعملوا الصالحات سيجعل لهم الرحمن ودا. نفسك في الانس في الحياة
نفسك في الفرحة وربنا يفرح قلبك. نفسك في العطاء الخاص والعلاقة الخاصة والمدد وعطاءات الله الودود في الدين والدنيا والاخرة. نفسك الناس كلها تحبك. نفسك ربنا يقول عليك حبيبي في الدنيا وفي الاخرة سيجعل لهم الرحمن ودا. شعار جنة نقدر نعيش في ظلام
لو استغفرنا وتبنا وضحينا وعبدنا وقربنا وصالحنا ربنا باكتر حاجة ربنا بيحبها وهي العبادة. اللهم اجعل لنا ودا يا رحمن. اللهم اجعل لنا ودا يا رحمن اللهم اجعل لنا انسا في قلوب الخلق بنا. وانسا في قلوبنا بك وحدك. وانسا في قلوبنا بك وحدك
اللهم اجعل لنا انسا في قلوب الخلق بنا وانسا في قلوبنا بك وحدك. اللهم ارزقنا عطاءك وفتحك ومددك اللهم احي قلوبنا بمعرفتك. اللهم انر قلوبنا بمعرفتك. اللهم اجعل رمضان هذا خير رمضان مر علينا في حياتنا
اللهم استعملنا ولا تستبدل بنا. استعملنا في الكلام عنك. استعملنا في تعريف خلقك بك. برحمتك يا ودود. برحمتك يا يا ودود سبحانك اللهم وبحمدك اشهد ان لا اله الا انت. استغفرك واتوب اليك. وجزاكم الله خيرا. وكيف احب غير الله يوما
وليس سواه في الاكوان